**ΠΕΡΙΛΗΨΗ ΑΝΟΙΚΤΟΥ ΔΙΑΓΩΝΙΣΜΟΥ ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗΝ ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ, ΒΑΣΕΙ ΤΗΣ ΒΕΛΤΙΣΤΗΣ ΣΧΕΣΗΣ ΠΟΙΟΤΗΤΑΣ-ΤΙΜΗΣ ΓΙΑ ΤΟ ΣΥΝΟΛΟ ΤΩΝ ΥΠΗΡΕΣΙΩΝ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΤΟΥ ΕΡΓΟΥ : «ΠΡΟΩΘΗΣΗ ΟΙΝΩΝ ΠΓΕ ΕΤΑΙΡΕΙΑΣ ΝΙΚΟΣ ΛΑΖΑΡΙΔΗΣ ΟΒΓΕ ΑΕ ΣΕ ΤΡΙΤΕΣ ΧΩΡΕΣ»**

1. **Αναθέτων φορέας:** Η εταιρεία ΝΙΚΟΣ ΛΑΖΑΡΙΔΗΣ ΟΒΓΕ ΑΕ διενεργεί ανοιχτό διαγωνισμό με κλειστές προσφορές για την ανάδειξη αναδόχου οργανισμού εκτέλεσης του Προγράμματος «**ΠΡΟΩΘΗΣΗ ΟΙΝΩΝ ΠΓΕ ΣΕ ΤΡΙΤΕΣ ΧΩΡΕΣ (ΗΝΩΜΕΝΟ ΒΑΣΙΛΕΙΟ (ΗΒ), ΗΝΩΜΕΝΑ ΑΡΑΒΙΚΑ ΕΜΙΡΑΤΑ (ΗΑΕ)» στο πλαίσιο του μέτρου «Προώθηση οίνων σε αγορές τρίτων χωρών»** σύμφωνα με τον Καν. 1308/2013 του Ε.Κ. και του Συμβουλίου και την υπ’ αρίθ. Πρωτ.: 1240/250788/12-10-2021 εγκριτική απόφαση του Υπουργείου Αγροτικής Ανάπτυξης.
2. **Προϋπολογισμός Έργου:** Ο συνολικός προϋπολογισμός του Προγράμματος, όπως εγκρίθηκε με την υπ’ αριθμό 1240/250788/12-10-2021 Απόφαση Έγκρισης είναι 107.080,20 € και περιλαμβάνει σύνολο δράσεων 81.060,00 €, διοικητικές δαπάνες 3.242,40 €, δαπάνες για την υλοποίηση των δράσεων 12.240,00 €, δαπάνες για την Μέτρηση των αποτελεσμάτων των Δράσεων 2.431,80 € και αμοιβή οργανισμού εκτέλεσης 8.106,00 €. Οι διοικητικές δαπάνες, οι δαπάνες για την υλοποίηση των δράσεων και οι δαπάνες για τη Μέτρηση των αποτελεσμάτων των Δράσεων δεν θα βαρύνουν τον ανάδοχο. Στα ανωτέρω ποσό δεν περιλαμβάνεται ο Φ.Π.Α. 24%, ο οποίος καταβάλλεται από τον Εργοδότη στον Ανάδοχο επιπρόσθετα, σε όποιες περιπτώσεις απαιτείται. Ο προϋπολογισμός του ανοικτού διαγωνισμού είναι 89.166,00 € μη συμπεριλαμβανομένου Φ.Π.Α. (ήτοι συνολικό ποσό 110.565,84 €συμπεριλαμβανομένου Φ.Π.Α. 24%).
3. **Τόπος Παροχής Υπηρεσιών**: Στην έδρα του Αναδόχου της Αναθέτουσας Αρχής και στις χώρες υλοποίησης των ενεργειών, όπως περιγράφεται στο τεύχος της Διακήρυξης.
4. **Δικαίωμα συμμετοχής** έχει κάθε ενδιαφερόμενος φυσικό ή νομικό ή ένωση /κοινοπραξία αυτών που ασκούν υπηρεσίες συναφείς με το αντικείμενο του έργου και λειτουργούν νόμιμα στην Ελλάδα ή σε άλλο κράτος μέλος της ΕΕ ή του Ευρωπαϊκού Οικονομικού χώρου ή σε Τρίτες χώρες που έχουν υπογράψει τη συμφωνία Δημοσίων Συμβάσεων του Παγκόσμιου Οργανισμού Εμπορίου. Οι ανωτέρω ενδιαφερόμενοι θα πρέπει να πληρούν τις προϋποθέσεις που τίθενται στον κανονισμό (ΕΚ) 1308/2013 του Ε.Κ. και του Συμβουλίου.
5. **Προσφορές γίνονται δεκτές μόνο για το σύνολο του έργου.** Εναλλακτικές προσφορές δε γίνονται δεκτές.
6. **Διάρκεια υλοποίησης**: Από υπογραφής σύμβασης έως 31 Αυγούστου 2023.
7. **Διάθεση εγγράφων διαγωνισμού**: Τα έγγραφα του διαγωνισμού διατίθενται στην ιστοσελίδα [www.nicolazaridi.gr](http://www.nicolazaridi.gr) καθώς και από την έδρα της εταιρείας **«ΝΙΚΟΣ ΛΑΖΑΡΙΔΗΣ Ο.Β.Γ.Ε. Α.Ε»** Αγορά Δράμας, ΤΚ 66032, τηλ: [25210 82049-51](tel:2521082049), email: [exports@nicolazaridi.gr](mailto:exports@nicolazaridi.gr) και υπεύθυνη Επικοινωνίας την κα Καλλιόπη Μουχτάρη (9.00 π.μ. - 15.00μ.μ.) κατά τις εργάσιμες ημέρες έως και πέντε (5) ημέρες πριν την καταληκτική ημερομηνία υποβολής προσφορών. Συμπληρωματικές πληροφορίες που έχουν ζητηθεί εγκαίρως με επιστολή ή ηλεκτρονικό μήνυμα θα απαντηθούν το αργότερο πέντε (5) ημέρες πριν την καταληκτική ημερομηνία υποβολής των προσφορών.
8. **Υποβολή προσφορών**: Οι προσφορές υποβάλλονται στα γραφεία της **«ΝΙΚΟΣ ΛΑΖΑΡΙΔΗΣ Ο.Β.Γ.Ε. Α.Ε»** Αγορά Δράμας, ΤΚ 66032, είτε ιδιοχείρως είτε με συστημένη επιστολή ή courier ως και **6/7/2022** και ώρα 13:00.
9. **Ημερομηνία, ώρα και τόπος αποσφράγισης προσφορών:** Η διαδικασία αποσφράγισης των προσφορών διενεργείται τέσσερις (4) εργάσιμες ημέρες από την καταληκτική ημερομηνία υποβολής των Προσφορών, ήτοι **11/7/2022** και ώρα 12.00
10. **Ελάχιστες προϋποθέσεις συμμετοχής**: Όπως αναφέρονται στη Διακήρυξη.
11. **Περίοδος κατά την οποία ο υποψήφιος δεσμεύεται από την προσφορά του**: ενενήντα (90) ημέρες από την επόμενη της διενέργειας του διαγωνισμού.
12. **Kριτήριο κατακύρωσης :** η πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας – τιμής για το σύνολο των υπηρεσιών
13. **Γλώσσα διαγωνισμού**: ελληνική

Ο Νόμιμος Εκπρόσωπος της ΝΙΚΟΣ ΛΑΖΑΡΙΔΗΣ ΟΒΓΕ ΑΕ

ΦΕΔΕΡΙΚΟΣ ΓΕΩΡΓΙΟΣ ΛΑΖΑΡΙΔΗΣ